ТИПОВ Д О Г О В О Р

за подготовка на докторанти в Института по полимери -БАН

на самостоятелна подготовка

Днес, ...................., между Директора на Института по полимери – БАН (ИП-БАН),....................., и  ръководителя на   докторанта ............................. от научно направление………………………….. от една страна и от друга докторанта..................... , зачислен от НС на ИП-БАН на ................., протокол № ..................., се сключи  настоящият договор с цел уреждане на взаимоотношенията на страните при реализиране на докторантурата за периода ...... /с думи/ години.
1.  Директорът на  ИП-БАН е длъжен да:

1.1. Осигури условия за изпълнение на образователната и научна програма на докторанта, като му предостави работно място, подходящо за обучение  при спазване на нормативните актове за безопасни и здравословни условия на труд, съгласно спецификата на докторантурата.
1.2. Предостави достъп до информационните и комуникационни средства на  ИП-БАН.
1.3. Съдейства заедно с ръководителя на научното направление, в която работи докторантът за осигуряване на материални условия, необходими за реализиране на научната програма на докторанта, съгласно  приетите  от НС на ИП-БАН годишни индивидуални учебни планове.
1.4. Осигури безпрепятствено участие на докторанта в образователната програма на ЦО на БАН.
1.5. Съдейства за осигуряване правата на докторанта, предвидени в нормативни актове и разпореждания, в т.ч. и в Правилника на за дейността на ЦО на БАН и решения на Академичния съвет на ЦО на БАН.
1.6. Следи за качественото научно ръководство на докторанта от страна на неговия научен ръководител, като при възникване на необходимост своевременно внася  предложение до НС на ИП-БАН за смяна на научния ръководител.

1.7. Внася в НС на ИП-БАН, след съгласуване с научния ръководител, предложение за прекратяване  на докторантурата при системно неизпълнение по вина на докторанта на задълженията му по реализиране на образователната и научна му програми.
1.8. След одобрение от НС на ИП-БАН, да осигури (изцяло или частично) средствата по защитата на дисертацията и за отпечатване на необходимия за защитата брой на автореферата в съгласие с финансовите норми на БАН, когато защитата е в рамките на законовия срок на докторантурата или при отчисляване на докторанта с право на защита, ако в двегодишен срок след отчисляването докторантът представи всички материали по дисертацията за откриване на процедура за защита и след съответно положително решение на НС на ИП-БАН.

1.9. При наличие на средства, да разпореди своевременно превеждане на сумата за компютърно обучение на докторанта в ЦО на БАН.
1.10.  Следи за изпълнението на настоящия договор и взима своевременни мерки при констатирани нарушения.
2.  Научният ръководител на докторанта е длъжен:

2.1.  Да изготвя, заедно с докторанта, годишните индивидуални учебни планове и да ги представя своевременно, преди изтичане на всяка поредна година от срока на докторантурата, за одобрение от НС на ИП-БАН. 
2.2.  Да следи за навременното и качествено изпълнение на образователната и научна програма на докторанта, съгласно приетите годишни индивидуални планове и приетата с Правилника за дейността на ЦО на БАН кредитна система.

2.3.  Да информира директора и при  необходимост да предлага прекратяване на докторантурата от НС на ИП-БАН при констатиране на системни неизпълнения на задълженията на докторанта по негова вина.
2.4.  Да представя своевременно тримесечни отчети пред ръководителя на съответното научно направление и годишни отчети пред НС на ИП-БАН на докторанта за изпълнението на съответните индивидуални учебни планове, както и  информация и мнение за хода на докторантурата.
2.5.  Да съдейства на Директора за изпълнение на неговите задължения по докторантурата.

2.6.  Да съдейства на Директора при спазване решението на Ръководството на БАН, съгласно т. 4.7 от настоящия договор.

3.    Научният ръководител има следните права:
3.1.  Да прави  предложения до НС на ИП-БАН за избор на тема и за реализиране на докторантура, съгласно предложен от него индивидуален учебен план; 

3.2. Да му се признава като педагогическа дейност ръководството на докторанти. 

3.3.  Да използва положителната оценка на НС на ИП-БАН за дейността му по ръководене на докторантурата, при периодичното му атестиране и при присъждането му на научни степени, както и на отличия за научна и педагогическа дейност;

4.    Докторантът е длъжен:

4.1.  Да познава и спазва всички изисквания към докторантите, отразени в нормативните актове, които се отнасят до докторантурата, в т.ч. Правилника за дейността на ЦО на БАН, решения на АС и клаузите на настоящия договор;

4.2. Да изпълнява в срок задълженията си по образователната и научна програма, приета от НС на ИП-БАН, в съответствие с изискванията на научния си ръководител по изпълнението на тези програми и да покрива изискванията на кредитната система регламентирана от Правилника за дейността на ЦО на БАН; 

4.3.  Да изпълнява индивидуалните си учебни планове, указанията на научния ръководител и клаузите по настоящия договор. В противен случай докторантурата му може да бъде прекратена от НС на ИП-БАН.
4.4.  Да спазва всички нормативни документи на ИП-БАН.
4.5.  Да спазва правилата за безопасност и здравословни условия на труд.
4.6.  Да спазва нормите за научен морал и научна етика.
4.7.  Да спазва следното решение на Ръководството на БАН от 22.03.2011 г. “Докторантът не се допуска до ползване на по-продължителни от един месец командировки или отсътвия ако има финансови задължения към общежитието, в което е настанен, и други задължения към БАН, като например към библиотеки, складове за материали, инструменти и други. Дипломата на докторанта след защита може да бъде задържана, докато не изпълни споменатите финансови и материални задължения.”

4.8.  Да докладва периодично най-малко един път годишно пред  Колоквиума на ИП – БАН по въпроси свързани с дисертацията му, както и на научни форуми, в съответствие с индивидуалните му учебни планове, като посещава редовно заседанията на Колоквиума на ИП-БАН.
4.9.  Да представя тримесечни отчети пред ръководителя на съответното научно направление.  

4.10. В края на всяка календарна година докторантът трябва да се атестира по одобрена от НС на ИП-БАН атестационна карта.

5.    Докторантът има право:

5.1.   Да се уповава на всички нормативни актове, касаещи реализирането на докторантурите, в т.ч. Правилника за дейността на ЦО-БАН и решенията на АС.
5.2. Да прекрати докторантурата си по свое желание  чрез подаване на заявление до НС на ИП-БАН. 
5.3.  Да бъде обучаван в съответствие с Правилника за дейността на ЦО на БАН и в съгласие с образователната му програма, отразена в индивидуалните му учебни планове.
5.4.  Да обжалва в 10-дневен срок решение на НС на ИП-БАН за прекратяване на докторантура пред  АС на ЦО на БАН.
5.5.  При неизпълнение на задълженията на директора и научния ръководител  по настоящия договор да отправи заявление до НС на ИП-БАН, като при неудовлетворително за него решение той може да отправи жалба до АС на ЦО при БАН и след това да търси правата си по законов ред.
5.6.  При отчисляване от НС на ИП-БАН с право на защита, да ползва финансова помощ от ИП-БАН при условията на т.1.8. за покриване на разходите по процедурата за защита, при условие че в срок до две години от отчисляването представи всички необходими материали за откриване на процедурата. 
5.7.  Докторантът има право да членува в Докторантския съвет на БАН.

6. Нерешените с настоящия договор въпроси и възникнали спорове се решават      по реда на нормативната уредба, касаеща докторантурата и българското законодателство.
Настоящият договор е съобразен със ЗВО, ЗРАСРБ и ППЗРАСРБ, Постановления на МС, касаещи докторантурите, Закон за насърчаване на научните изследвания,  Правилника на НАОА, в частта касаеща оценяване на подготовката на докторанти, Закона за БАН, Устава на БАН, Правилника за условията и реда за придобиване на научни степени и за заемане на академични длъжности в  БАН, Правилника за дейността на ЦО при БАН и решения на ръководните органи на БАН, относно докторантурите. 

Настоящият договор се състави в ............... еднообразни екземпляра за всяка от страните и е  валиден след неговото подписване.
Директор на ИП-БАН:


............................................
Научен ръководител:




Докторант:

............................................




..............................................
Приложение № 2

Важи за докторантите, зачислени след 01.01.2019 г.
ОЦЕНКА НА ПОДГОТОВКАТА НА ДОКТОРАНТИ В БАН 

ПО КРЕДИТНА СИСТЕМА
Осигуряването на подготовката на докторантите в БАН в рамките на Докторантското училище и изпълнението на образователната им и научна програма става въз основа на кредитна система. Докторантът се допуска до предзащита ако е набрал минимум 200 кредита. Кредитите се набират от следните дейности на докторанта:
І. Изпълнение на образователната програма

   (Задължителен минимум от 130 точки)

І.1. Успешно положен изпит по базов специализиран предмет – 40 точки

І.2. За зачетен допълнителен курс за осъществяване на обща базова подготовка в съответното научно направление или в интердисциплинарно направление, свързано с темата на дисертацията – 20 т. с минимум 2 курса х 20 т. = 40 т.;

І.3. Успешно положен изпит по езикова подготовка – 25 т.;

І.4. Успешно положен изпит по информационни технологии – 25 т.

ІІ. Апробация на изпълнението на научната програма

    (Задължителен минимум от 40 точки)

Докладване пред научни форуми на научни резултати по темата на дисертацията:

ІІ.1. Доклад пред научен семинар на ИНСТИТУТА ПО ПОЛИМЕРИ БАН – 8 т.;

ІІ.2. Доклад пред научно мероприятия в страната – 24 т.;

ІІ.3. Доклад пред научно мероприятие в чужбина или пред международно  

        научно мероприятие у нас – 32 т.

ІІІ. Публикации на научни резултати по темата на дисертацията 
      (Задължителен минимум от 30 точки)

Точките, свързани с публикации на научни резултати по темата на дисертацията трябва да бъдат съобразени с минималните изисквания по научни области от „ПРАВИЛНИКА ЗА УСЛОВИЯТА И РЕДА ЗА ПРИДОБИВАНЕ НА НАУЧНИ СТЕПЕНИ И ЗА ЗАЕМАНЕ НА АКАДЕМИЧНИ ДЛЪЖНОСТИ В БЪЛГАРСКА АКАДЕМИЯ НА НАУКИТЕ“, приет с Решение на ОС на БАН от 20.05.2024 г.
